去年十月轉播賽至睇過 拉丁美洲大賽冠軍病逝
2024年05月01日 12:15
東網電視
更多新聞短片
前拉丁美洲大賽冠軍「爽博士」，日前因病離世。
去年10月响今季初時間，曾經首度轉播來港嘅拉丁美洲大賽冠軍，受歡迎程度見仁見智，不過大家去年有幸見到嘅勝出頭馬，來自巴西嘅5歲冠軍溫拿「爽博士」，相隔7個月就已經不幸離世。
近日巴西聖保羅賽馬會公布，「爽博士」早前受到感染，但接受治療咗一段時間延醫無效，終於近日病逝。「爽博士」自3歲服役以來，19戰獲10冠3亞2季，於巴西兩勝G1，最高榮譽當然係响阿根廷聖斯圖馬場，勝出南美最高榮譽嘅拉丁美洲大賽，不過跑完之後，最後一仗响巴西本土復出跑一場G3落敗，隨即宣布退役轉做種馬。
原本「爽博士」已經投入配種服務，可惜尚未完成已經染病，換言之首批配種成孕子嗣，亦成為此駒最後一批子嗣，而「爽博士」父系，於當地前列種馬Agnes Gold，亦於2020年因腿部骨折未能復原，最終需要人道毀滅。